C 204/4
EL
Επίσημη Εφημερίδα της Ευρωπαϊκής Ένωσης
12.6.2023
Η ύπαρξη εύρωστων ρυθμίσεων που διαφυλάσσουν την ασφάλεια και ευρωστία της κεντρικής εκκαθάρισης στην ΕΕ είναι ουσιαστικής σημασίας για το Ευρωσύστημα ως κεντρική τράπεζα έκδοσης.
Τυχόν διαταραχές κεντρικών αντισυμβαλλόμενων με σημαντικές δραστηριότητες σε ευρώ θα μπορούσαν να επιδράσουν αρνητικά στη θέση ρευστότητας των πιστωτικών ιδρυμάτων της ζώνης του ευρώ και στην ομαλή λειτουργία των συστημάτων πληρωμών, εγείροντας κινδύνους για την αποτελεσματική μετάδοση της νομισματικής πολιτικής, και, τελικά, για την επίτευξη του πρωταρχικού σκοπού του Ευρωσυστήματος περί διατήρησης της σταθερότητας των τιμών (3).
Ένα ισχυρό κεντρικό σύστημα εκκαθάρισης της Ένωσης είναι σημαντικό και για τον ενιαίο εποπτικό μηχανισμό (ΕΕΜ) λόγω του μεγέθους των ανοιγμάτων των εποπτευόμενων πιστωτικών ιδρυμάτων του ΕΕΜ σε κεντρικούς αντισυμβαλλόμενους της ΕΕ.
Ειδικές παρατηρήσεις 1.
Ενίσχυση της συνεργασίας μεταξύ αρχών Η ΕΚΤ υποστηρίζει την προτεινόμενη ενίσχυση της συνεργασίας μεταξύ αρχών σε ενωσιακό επίπεδο και τον διευρυμένο ρόλο της Ευρωπαϊκής Αρχής Κινητών Αξιών και Αγορών (ΕΑΚΑΑ) στην προώθηση της εποπτικής σύγκλισης, ιδίως μέσω της συμμετοχής στην ψηφοφορία και της γνωμοδότησης σε εποπτικά ζητήματα, αλλά και μέσω του συντονισμού σε συνθήκες κρίσης.
Η ΕΚΤ θεωρεί ότι τούτο συνιστά βήμα προς τη σωστή κατεύθυνση μιας ενισχυμένης εποπτείας της κεντρικής εκκαθάρισης σε ενωσιακό επίπεδο, συνεκτιμώντας την ανάπτυξη των δυνατοτήτων εκκαθάρισης εντός της Ένωσης και τον σχετικό κίνδυνο με τη διασυνοριακή διάσταση που ενέχει.
Η σπουδαιότητα και η πολυπλοκότητα των κεντρικών αντισυμβαλλομένων της ΕΕ, οι οποίες αναμένεται να αυξηθούν με την εφαρμογή της απαίτησης ενεργού λογαριασμού, καθώς και η διασύνδεση των κεντρικών αντισυμβαλλομένων με εκκαθαριστικά μέλη τους που είναι σημαντικά πιστωτικά ιδρύματα, συνεπάγονται την ανάγκη ενισχυμένης εποπτείας σε ενωσιακό επίπεδο και διαχείρισης της ενδεχόμενης εξάπλωσης του συστημικού κινδύνου σε περισσότερα κράτη μέλη.
1.1.
Σώματα
1.1.1.
Συνεχής συμμετοχή του σώματος: γνώμες και ετήσια διαδικασία επανεξέτασης Το πλαίσιο των σωμάτων εποπτικών αρχών που θεσπίστηκε βάσει του κανονισμού (ΕΕ) αριθ.
648/2012 του Ευρωπαϊκού Κοινοβουλίου και του Συμβουλίου (4) (στο εξής ο «EMIR») έχει αποδειχθεί αποτελεσματικός τρόπος αντιμετώπισης των συγκεκριμένων προκλήσεων κεντρικής εκκαθάρισης τις οποίες εγείρουν οι οξείες επιπτώσεις των κινδύνων από τη λειτουργία των κεντρικών αντισυμβαλλομένων σε διασυνοριακό και τομεακό επίπεδο.
Τα σώματα παρέχουν στις αρχές διαφορετικών χωρών με διαφορετικές εντολές τη δυνατότητα να ανταλλάσσουν και να παρέχουν πληροφορίες, καθώς και να διατυπώνουν προβληματισμούς όσον αφορά τις προσεγγίσεις της διαχείρισης κινδύνων και το φάσμα υπηρεσιών των κεντρικών αντισυμβαλλομένων της ΕΕ.
Επί του παρόντος τα σώματα γνωμοδοτούν, μεταξύ άλλων, σχετικά με την αδειοδότηση των κεντρικών αντισυμβαλλομένων, την επέκταση των δραστηριοτήτων και υπηρεσιών τους και σημαντικές αλλαγές στα μοντέλα.
Ωστόσο, σήμερα οι μορφές ανταπόκρισης των κεντρικών αντισυμβαλλομένων όσον αφορά τη διαχείριση κινδύνων στις διαρκώς διαμορφούμενες εξελίξεις και τους κινδύνους της αγοράς δεν εξετάζονται στο πλαίσιο επίσημων διαδικασιών των σωμάτων, εκτός εάν συνεπάγονται σημαντική αλλαγή των δραστηριοτήτων ή των μοντέλων κινδύνου.
Ενόψει μιας ενισχυμένης συμμετοχής του σώματος σε συνεχή βάση η ΕΚΤ υποστηρίζει πλήρως την πρόταση της Επιτροπής, η αρμόδια αρχή κάθε κεντρικού αντισυμβαλλομένου να υποβάλλει στο σώμα τουλάχιστον σε ετήσια βάση ολοκληρωμένη έκθεση για την επανεξέταση της συμμόρφωσης του κεντρικού αντισυμβαλλομένου με τις διατάξεις του EMIR και την αξιολόγηση των κινδύνων στους οποίους αυτός εκτίθεται (5).
Η ΕΚΤ εκφράζει την ικανοποίησή της για την πρόταση της Επιτροπής να απαιτείται από το σώμα να γνωμοδοτεί επιπρόσθετα και αναφορικά με βασικές εποπτικές αποφάσεις, για παράδειγμα αναφορικά με τιςεκθέσεις επανεξέτασης και αξιολόγησης του κεντρικού αντισυμβαλλομένου, τις απαιτήσεις περιθωρίου ασφαλείας και τυχόν ανακλήσεις της άδειας λειτουργίας (6).
(3) Βλέπε γενικές παρατηρήσεις της γνώμης CON/2017/39 της Ευρωπαϊκής Κεντρικής Τράπεζας, της 4ης Οκτωβρίου 2017, αναφορικά με πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) αριθ.
1095/2010 σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών) και την τροποποίηση του κανονισμού (ΕΕ) αριθ.
648/2012 όσον αφορά τις διαδικασίες για την αδειοδότηση κεντρικών αντισυμβαλλομένων και τις αρχές που συμμετέχουν και τις απαιτήσεις για την αναγνώριση κεντρικών αντισυμβαλλομένων τρίτων χωρών (ΕΕ C 385 της 15.11.2017, σ. 3).
Όλες οι γνώμες της ΕΚΤ είναι διαθέσιμες στο EUR-Lex.
(4) Κανονισμός (ΕΕ) αριθ.
648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 201 της 27.7.2012, σ. 1).
(5) Βλ.
άρθρο 1 σημείο 16 στοιχείο β) του προτεινόμενου κανονισμού.
(6) Βλ.
άρθρο 1 σημείο 12 του προτεινόμενου κανονισμού, με το οποίο παρεμβάλλεται νέο άρθρο 17β παράγραφος 1 στοιχείο β) στον κανονισμό EMIR.